REGULAMENTUL DE SOLUTONARE A CERERILOR ȘI REPARTIZARE A
TERENURILOR ATRIBUITE IN BAZA LEGII  nr.15/2OO3 PRIVIND SPRIJINUL
ACORDAT TINERILOR PENTRU CONSTRUIREA UNEI LOCUINTE
PROPRIETATE PERSONALA



CAP. I Consideratii generale


Temei legal:
Legea nr.15/2003 privind sprijinul acordat tinerilor pentru construirea unei locuințe proprietate personală republicată;
H.G. nr. 896/2003 pentru aprobarea Normelor metodologice de aplicare a Legii nr.15/2003, privind sprijinul acordat tinerilor pentru construirea unei locuințe proprietate personală modificat prin HG 748/2023 ,
Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
O.U.G.  57/2019 privind Codul administrativ, cu modificările și completările ulterioare;
Legea nr.287/2009 privind Codul Civil, republicată;


Art.l Obiectul prezentului regulament îl constituie stabilirea metodologiei privind cadrul, modalitatea și criteriile de analiză și solulionare a cererilor de atribuire a loturilor de teren în conformitate cu prevederile Legii nr. 15/2003 privind sprijinul acordat tinerilor pentru construirea
unor locuințe proprietate personală, republicată, cu rnodificările și completările ulterioare.

Art.2   Principiile care stau la baza prezentului regulament sunt:
a) Principiul obiectivului major - atribuirea terenurilor destinate construirii unei locuințe proprietate personală pentru tineri, constituie un obiectiv major al admninistrației publice locale.
b) Principiul accesului liber al tinerilor în vârstă de 18-35 ani la terenurile destinate construirii unei locuințe proprietate personală.
c) Principiui transparenței - terenurile pentnru tineri se atribuie și se repartizează pe baza listei de
atribuire și a listei de prioritate, la baza intocmirii cărora stau criteriile de acces și criteriile de departajare stabilite prin punctaj, aprobate de Consiliul Local Crucea.

Art. 3 (1) În vederea sprijinirii tinerilor pentru construirea unei locuințe proprietate personală, Consiliul Local al comunei Crucea,p rin Hotărâre, atribuie cu titlu gratuit suprafețele de teren cuprinse in lista parcelelor disponibile identificate de Comisia de analiză, constituită prin Dispoziția Primarului.
(2) Situația terenurilor disponibile, in vederea aplicării Legii nr. 15/2003, se analizează și se actualizează anual până la 31 ianuarie a fiecarui an, la solicitarea Președintelui Comisiei de analiză sau în cazuri ce nu suportă amânare.
(3) În cazul suprafețelor de teren disponibile (ansambluri de terenuri) destinate aplicării legii, prin hotărârea Consiliului Local, se va analiza și aproba disponibilitatea terenului in vederea atribuirii in folosință gratuită pentru construirea unei locuințe de către tineri în baza Legii nr. 15/2003, republicată.

Art.4 (1) În sensul prezentului regulament se definesc următorii termeni:
- situația terenurilor disponibile - loturile de teren din intravilanul unității administrativ- teritoriale aflate in domeniul privat al comunei Crucea care,la propunerea Comisiei de analiză, prin hotarare a Consiliului Local, sunt destinate pentru intocmirea documentațiilor cadastrale și de urbanism, in vederea aplicării dispozițiilor Legii nr. 15/2003, republicată.
- lista parcelelor disponibile in vederea atribuirii - cuprinde suprafețele de teren din intravilan, identificate prin numere cadastrale, cărți funciare, destinate atribuirii pentru realizarea de locuințe in conidițiile Legii nr. 15/2003, republicată.
- solicitant - persoana care a depus un dosar in vederea atribuirii unui teren in baza Legii nr.15/2003. Dosarul trebuie să cupindă o cerere, însoțită de documentele prevăzute in prezentul Regulament;
beneficiar - persoana careia i s-a atribuit prin Hotarâre a Consiliului Local al Comunei Crucea o suprafață de teren cuprinsă intre 250 m.p și 1000 m.p destinată construirii în condițiile Legii nr. 15/2003, republicată;
- data preluării terenului - data la care are loc predarea - primirea efectivă a terenului urmată de semnarea Procesului - verbal încheiat și a Contractului de comodat;
-data inceperii construcției – data comunicării privind începerea execuției lucrărilor de construcție a locuinței pe parcela atribuită in baza Legii nr. 15/2003 (nu va depăși 1 an de la data preluării terenului).
- data finalizării construcției - data la care proprietarul construcției  edificate pe parcela atribuită conform Legii nr. 15/2003 a obținut de la U.A.T. comuna Crucea,  Procesul verbal de receptie la teminarea lucrărilor (maxim 3 ani).
- vânzarea terenului - dupa finalizarea construclței locuinței, Consiliul Local poate hotărî, la solicitarea proprietarului locuintei, vânzarea directă către acesta a terenului respectiv.
Prețul de vânzare se stabilește prin expertirză tehnică, întocmită de un expert evaluator aurtorizat și aprobată de Consiliul Loca1.
- Comisia de analiză - comisia numită prin Dispoziția Primarului comunei Crucea,formată din funcționari și consilieri locali care analizează solicitările, acordă punctajul potrivit criteriilor de ierarhizare, intocmește liste de priorități și de atribuire a locurilor disponibile;
- contractul de comodat - actul juridic prin care se transmite dreptul de folosință gratuită asupra terenului, stabilșgte drepturile și obligațiile părților pe durata folosinței, exploatării și administrării terenului atribuit, condițiile de începere și finalizare a locuinței, precum și condițiile in care incetează folosința acestui teren.
(2) Hotărârile consiliului local al comunei Crucea de admitere a cererilor vor avea caracter individual și vor produce efecte de la data comunicării.


CAP.II
Modul de evidență și condiții de eligibilitate a solicitărilor depuse pentru aplicarea Legii 15/ 2003, republicată


Art. 5 De prevederile art. 3 beneficiază, o singură dată, persoanele care îndeplinesc condițiile de eligibilitate stabilite prin Legea nr. 15/2003 și prezentul Regrrlament.

Art. 6 Atribuirea in folosință gratuită a terenului destinat construirii, care va putea fi in suprafață maximă de 1000 mp, se face prin Hotarare a Consiliului Local, având în vedere criteriile de la art. 13.

Art.7 Situația terenurilor disponibile pentru aplicarea Legii nr. 15/2003 republicată, se actualizează anual prin Hotărârea Consiliului Local, la propunerea Comisiei de analiză,Anterior aprobării Consiliului Local, terenurile disponibile vor fi evidențiate în Planul de situție ce vor fi depuse la OCPI Constanța in vederea atribuirii de numele cadastrale și inscrierii in cartea funciară.

Art. 8 Dosarele privind solicitarile de terenuri, se vor depune la registratura Primăriei comunei Crucea, urmând să fie transmise Compartimentului urbanism și programe de dezvoltare ,după care se vor inainta Comisiei de analiză.

Art. 9 (1) Dosarul va conține in mod obligatoriu următoarele  documente:
a) cerere ( modelul prevăzut in anexa nr. 1 la prezentul Regulament);
b) copie de pe certificatul de naștere al solicitantului (soțului/soției, dacă este cazul);
c) copie de pe actul de identitate al solicitantului (soluțui/soției, dacă  este cazul);
e) declarația solicitantului, in nume propriu sau impreună cu soțul/soția, după caz, conform modelului prevazut în anexa nr.2 la prezentul regulament, din care să reiasă că:
- nu deține și nu a deținut in proprietate o locuința ori un teren destinat construirii unei locuințe;
f) declaratie angajament conform modelului prevazut în anexa nr.3 la prezentul regulament.
 (2) Pe lângă docrunentele obligatorii prevăzute la alin. (l), solicitantul va depune, in vederea efectuării evaluarii punctajului deținut, următoarele documente:
- copie a livretului de familie  din care să reiasă minorii aflați in intreținere/certificate de naștere ale acestora;
- inscrisuri din care să rezulte adoptarea unor copii din casele de ocrotire social, daca este cazul;
- certificat de handicap pentru copii, dacă este cazul;
- orice inscris care atestă că sunt modificări in componența familiei sau starea civilă.

Art. 10  În condițiile prezentului Regulament, sunt considerate eligibile solicitările persoanelor (necăsătorite sau căsătorite) care indeplinesc cumulativ urmdtoarele condiții:
a) Solicitantul unei suprafețe de teren din domeniul privat al comunei Crucea să aibă vârsta cuprinsă intre 18 ani ( împliniți ) și 35 de ani (neîmpliniți);
b) solicitantul să aibă o singură cerere depusă, in nume propriu sau impreună cu soțul/soția. 
c) solicitantul să aibă cetățenie română;
d) solicitantul să aibă domiciliul stabil în comuna Crucea;
[bookmark: _GoBack]e) la data depunerii cererii, precum și la data rezolvării acesteia, nu au avut sau nu dețin in  proprietate o locuință ori un teren destinat construirii unei locuințe proprietate personală, 

Art. 11  Preluarea cererilor pentru atribuirea de terenuri in condilțile Legii nr. 15/2003 este condiționată de existența sau inexistența terenurilor disponibile.

Art. 12 Solicitările, împreună cu toate documentele depuse la dosar se prezintă de către compartimentul urbanism și programe de dezvoltare Cornisiei de analiză, in vederea formulării propunerii motivate către Consiliul Local Crucea in vederea adoptării unei hotărâri de admitere sau respingere a solicitărilor acestora.

Art. 13 (1) Stabilirea listei de acces se va intocmi cu respectarea criteriilor de ierarhizare stabilite prin punctaj (conform model - anexa 4 la prezentul Regulament), după cum urmează:
1. Starea civilă:
- Căsătorit. ... ………………....10 puncte
- Familie monoparentaldă..,........ 8 puncte
- Necăsătorit................. ..... …….5 puncte
2. Numurul de persoane in intreținere:
- 1 copil..... …..2 puncte
- 2 copii..... .......3 puncte
- 3 copii..... .......4 puncte
- 4 copii ............5 puncte
- > 4 copii .........5 puncte  +1 punct pentru fiecare copil
5. Situația locativă si situații sociale deosebite
5.1. Numărul de membri care locuiesc la aceeasi adrresă
- 4 persoane ………………………….1 punct
- 5 persoane ………………………….2 puncte
- 6 persoane …………………………3 puncte
- 7 persoane …………………………4 puncte
5.2. Situații sociale deosebite/protectie socială
-  tineri care au adoptat copil/copii sau tineri care au copil/copii cu grad de handicap grav 
………………………………………….2 puncte
5.3. Situatia locativă actuală
- chiriaș in spațiu din fond locativ privat......... ....5 puncte
- tolerat in spațiu....................................................3 puncte.

Art. 14 (1)  Cererile se depun la registratura primăriei comunei Crucea după care se inregistrează in evidența Compartimentului urbanism si programe de dezvoltare .
(2) Solicitările, impreună cu toate documentele depuse la dosar, se prezintă Comisiei de analiză in vederea analizării si intocmirii  listei de acces (model - anexa 5 la prezentul Regulament) și listei de prioritate (model - anexa 6 la prezentul Regulament ) ce vor fi înaintate spre aprobarea Consiliului Local.


CAP.III. Comisia de analiză - competență, organizare și atributii


Art. 15 (1) Comisia de analiză, constituită prin Dispoziția Primarului este formată din 3 membri desemnati,  atât din cadrul Consiliului local al comunei Crucea cât  si din rândul funcționarilor publici din aparatul de specialitate al primarului.
(2) Membrii comisiei numită prin Dispoziția Primarului nu pot fi rude până la gradul II inclusiv, cu persoanele fizice solicitante.
(3) Comisia de analiză se intrunește anual, sau de câte ori este nevoie la convocarea președintelui, având următoarele atribuții :
- analizează lista terenurilor disponibile, după efectuarea inventarierii anuale și propune alocarea unor suplafețe noi aflate in intravilanul comunei, in vederea actualizării situație terenurilor disponibile pentru aplicarea dispozțfiilor Legii nr. 15/2003.
- verifică documentația pusă la dispoziție de Compartimentul urbanism si programe de dezvoltare  si face propuneri Consiliului Local, pentru realizarea parcelarii terenurilor  in vederea constituirii de noi loturi cu destinația de "loc de casă";
- analizează solicitările depuse la Primăria comunei Crucea , in vederea formulării propunerii  de admitere/respingere, a listei solicitanlilor care au acces (anexa 5) și a celor care nu au acces (anexa 5A), împreună cu raportul de specialitate, care vor face obiectul unui proiect de hotarare, supus aprobarii Consiliului Local,
- analizează  sesizările beneficiarilor de parcele privind condițiile și factorii care blochează. posibilitatea realizării investițiilor și propune soluții pentru rezolvarea situațiilor create (suspendarea contractelor până la rezolvarea situațiilor, atribuirea altor parcele, etc.).
- somează beneficiarii terenurilor, pentru respectarea obligațiilor stabilite prin Hotărârea de Consiliu și asumate  prin contractul de comodat;
- analizează corespondența avută de comodant și comodatar cu privire la modul de execuție și respectarea obligațiilor insușite prin Contractul de comodat;
- pentru reglementarea situației juridice a terenului, propune Consiliului Local adoptarea unor hotărâri  privind revocarea./incetarea dreptului de folosință a terenului, in cazul nerespectării la termen a prevederilor hotărârii de atribuire, rezilierea contractului de comodat și atribuirea imobilului rezultat altui beneficiar din listă, sau perfectarea Contractului de vânzare-cumpărare, după caz;
- monitorizeaza modul de executare a hotărârii de atribuire, precum și a contractului de comodat.
(3) Prin grija secretarului  Comisiei de analiză, pentru fiecare ședință, se va intocmi un Proces - verbal al ședinței in care se vor menționa:
 - Dezbaterile care au avut loc;
- Sesizările și documentele ce au fost analizate;
- Concluziile, propunerile membrilor comisiei;
- Validarea ordinii de inregistrare a solicitărilor;
- Lista cererilor eligibile;
- Lista cererilor declarate neeligibile;
- Mandatarea secretarului Comisiei de analiză pentru redactarea propunerii motivate de  respingere sau acceptare a solicitării de atribuire de teren;
- Propunerile de completare a situației terenurilor disponibile cu noi locații identificate ca urmare a analizării inventarului comunei Crucea, respectiv de completare a listei parcelelor disponibile cu loturile nou create sau renunțate.


CAP.IV Procedura de atribuire


Art. 16  Evidența inventarului și urmărirea modului de folosință a lotului dat in folosință gratuită, se realizează, de către persoanele cu atribuții din Compartimentului urbanism și programe de dezvoltare  al Primăriei Crucea.

Art. 17  Solicitarea de atribuire a unui lot cu folosință gratuită, inclusiv documentele enumerate in cerere, se iau in evidența in baza unei cereri tip - model anexa nr. L, completată și semnată de titularul cererii, numai individual și in nume propriu.

Art. 18 Data limită pentru actualizarea dosarelor in scopul intocmirii listei de solicitări, se
stabilește prin Dispozilia Primarului comunei Crucea  cu minim 10 de zile inainte de a se întruni
Comisia de analiză.
Dispoziția va fi postată pe site-ul primăriei comunei Crucea, afișată  in locuri publice, transmisă către mass-media localdă și comunicată prin mandat poștal cu confirmare de primire tutnror solicitanților aflali in evidențele Primăriei, in acest domeniu.

Art. 19 Dosarul solicitantului de reactualizare a datelor in vederea inscrierii in lista de priorități, va cuprinde documentele prevăzute in cererea tip (anexa 1) la prezentul Regulament și se va depune la registratura Primăriei, urmând a se transmite Compartimentului urbanism si programe de dezvoltare din cadrul primăriei Crucea, după care se vor preda Comisiei  de analiză.

Art. 20  Se vor prezenta copii de pe actele originale și un opis cu toate documentele depuse, care va fi vizat pentru confornitate de către funcționarul care preia dosarul. O evidență a primirii dosarelor se va ține intr-un registru anume desemnat.

Art. 21. După data limită de actualizare a dosarului de către solicitanți, Comisia de analiză, va proceda la studierea acestora pe baza criteriilor din prezentul Regulament, va soluționa  cererile și va repartiza loturile date in folosinlă gratuită către cei care indeplinesc condițiile.

Art. 22. Comisia se convoacă de către președintele acesteia cu minim 24 de ore inaintea ședinței.

Art.23 Comisia nu mai poate acorda termene pentru completarea dosarului solicitantului, dar poate cere clarificări la documentele depuse. Acestea vor fi solicitate telefonic sau direct de către secretarul comisiei.

Art.24 Dezbaterile din ședință se consemnează în  Registrul special de procese-verbale, semnate de președintele de comisie și de persoanele prezente.

Art. 25 Secretarul comisiei intocmește actele de secretariat și răspunde de veridicitatea proceselor-verbale de la fiecare ședință și  de păstrare in bune condiții a registrului.

Art. 26  Solicitanții care indeplinesc toate criteriile, vor fi inscriși in ordinea punctajului obținut pe lista solicitanților care au acces. Cei care nu indeplinesc condițiile, vor fi inscriși pe lista solicitanților care nu au acces la loturile de teren date in folosință gratuită. Listele se vor afișa la sediul primăriei și pe site-ul propriu, prin grija secretarului comisiei.

Art. 27 Pentru fiecare persoană aflată pe lista solicitanlțlor care au acces, se va intocmi de către secretarul Comisiei de analiză, Fișa solicitantului de acces la terenul dat in folosință gratuită (model - anexa 8 la prezentul Regulament).


Art. 28  Pe baza datelor din Fișei solicitantului de acces la terenul dat in folosință  gratuită (model anexa 8 la prezentul Regulament) și documentelor aflate la dosar, comisia va analiza fiecare caz in parte și va acorda punctajul pe baza criteriilor de ierarhizare stabilite prin punctaj, intocmindu-se Fia de calcul a punctajului (model - anexa 10 la prezentul Regulament).

Art. 29 În situația constatării unor neconcordanțe intre documentele anexate la cerere și situația de fapt sau declarații neadevărate de natură a afecta interpretarea documentelor și calculul punctajului, comisia va face demersuri pentru clarificarea situației, urmând ca in funcție de rezultatul acestuia să procedeze la inscrierea in lista de acces/priorități, respectiv să respingă cererea și să elimine solicitantul din listă.

Art. 30 Fișele prevăzute la articolele de rmai sus, respectiv, Fișa solicitantului de acces la terenul dat in folosinlță gratuită, Fișa de calcul a punctajului, se vor atașa la dosrul solicitantului, făcând parte integrantă din acesta.

Art. 31  În urma acordării punctajului și pe baza studiului documentației din dosare, comisia de analiză  intocmește lista de prioritate pentru acordarea loturilor in folosință gratuită. Solicitanții se trec pe lista de prioritate in ordinea descrescătoare a punctajului obținut, iar in cazul inregistrarii unor punctaje egale, solicitanții vor fi departajați in funcție de situația locativă constatată la data efectivă a repartizării loturilor, având prioritate numai in acest caz solicitanții ai căror situație locativă este sau poate deveni in mod iminent gravă. Dacă nici acest criteriu nu este suficient, departajarea se poate face in funcție de vechimea cererii solicitantului, luându-se in considerare data efectivă a inregistrării cererii (ziua, luna, anul), având prioritate in acest caz solicitantul a cărui cerere are vechime mai mare. În cazul când departjarea nu se poate efectua nici in baza acestor criterii, au prioritate solicitanții care au puncatjul cel mai mare, acordat pe baza criteriilor cu caracter de protecție socială.

Art. 32  Atribuirea efectivă a loturilor către solicitanți se va face prin convocarea beneficiarilor pentru semnarea contractului de comodat (model anexa 11) și punerea la dispoziție a schițelor loturilor de teren amplasate pe teritoriul U.A.T. Comuna Crucea, pe baza cărora se va opta în ordinea descrescătoare a punctajului. Organizarea ședinței este in sarcina Primarului. Opțiunile exprimate se vor concretiza intr-un Proces-verbal .(model - anexa nr.7).

Art. 33 Atribuirea efectivă a lotului de teren in folosință gratuită își pierde  valabilitatea dacă  beneficiarul acesteia, din motive nejustificate, nu se prezintă in termen de 15 de zile de la comunicare pentru intocmirea și semnarea contractului de comodat. Solicitanții care, din motive obiective, au refuzat o atribuire, își mențin dreptul de admitere pe lista de priorități. Solicitantul poate refuza doar o singură dată procedura de atribuire a terenului.


CAP.V. Procedura de atribuire a parcelelor


Art. 34 Punerea in aplicare a hotărârii de atribuire se face prin semnarea Contractului de comodat (model anexa Ll la prezentul Regulament).

Art. 35 Punerea in aplicare a hotărârii Consiliului local de atribuire in folosință gratuită  a terenului pentru construirea unei locuințe se face de către primar, in termen de 15 zile de la data aprobării de către Consiliul local, pe bază de Proces-verbal.

Art. 36 De la data semnării contractului de comodat are loc transfrul dreptului de folosință și asumarra drepturilor și obligalțiilor convenite de părți.

CAP.VI. Drepturile și obligațiile părtilor pe durata executlrii contractului de comodat

Art. 37 Comodatarul are următoarele  drepturi:
a) să utilizeze terenul atribuit pentru realizarea unei locuințe;
b) să folosească terenul preluat ca un adevărat proprietar;
c) să obțină Autorizația de construire;
d) să respecte prevederile art. 2380 Cod civil privind ipoteca asupra unor construcții viitoare pe faze de execuție (condiționat de obținerea acordului prealabil al comodantului);
e) să utilizeze locuința singur sau impreună  cu familia;
f) să anunțe comodantul de fiecare dată când apar situații obiective care impiedică execuția contractului.

Art.38 Comodantul are umatoarele drepturi:
a) să verifice respectarea obligațiilor asumate de comodatar și a stadiului de realizare a investiției;
b) să intreprindă toate măsurile care se impun, pentru realizarea de către comodatar a imprejmuirii parcelei atribuite in termen de maxim 3 (trei) luni de la data predării terenului;
c) să revoce atribuirea terenului și să rezilieze contractul de comodat in cazul in care comodatarul nu indeplinește obligațiile ce ii revin;
d) să  solicite inscrierea in Cartea funciara a interdicției de instrăinare sau de modificare a destinației fără acordul comodantului, a locuinței construite de beneficiar pe terenul atribuit.

Art. 39 Comodatarul are urmatoarele obligatii:
a) să semneze Contractul de comodat in maxim 15 zile de la data comunicării invitației, sub sancțiunea pierderii dreptului de atribuire din motive imputabile comodatarului;
b) să se prezinte pentru preluarea terenului, la data stabilită de compartimentul urbanism si programe de dezvoltare și să  conserve semnele (ldnrqii) corespunzatoare constituirii hotarului până  la îngrădirea terenului;
c) să semneze Procesul - verbal de predare - primire a terennlui (model - anexa ru.12);
d) să se îngrijească de intreținerea și amenajarea terenului preluat in folosința ca un adevărat proprietar;
e) să obțină Autorizația de construire pentru terenul atribuit și să transmită Compartimentului urbanism dovada depunerii comunicarii privind începerea execuției lucrărilor (model - anexa nr. 13) in termen de maxim un an de la preluarea terenului; construcția ce urrnează a fi edificată va respecta regimul urbanistic aferent zonei;
f) să obțină Procesul - verbal de recepție la finalizarea lucrărilor pentru locuința situată pe parcela atribuită, in termen de maxim 3 (trei) ani de la preluarea terenului. 
g) sa execute pe cheltuiala proprie toate lucrările necesare punerii in aplicare a Autorizațiilor de construire,
h) să-și stabilească domiciliul permanent, inclusiv in actele de identitate, după edificarea construcției;
i) să procecdeze la imprejmuirea terenului atribuit in termen de maxim 3(trei) luni de la data preluării terenului;
j) să se branșeze, pe cheltuiala proprie, la utilitățile publice necesare;
k) să finalizeze lucrările de construcție a locuinței in condițiile stabilite prin Contractul de cornodat și Autorizația de construire;
l) să nu inchirieze terenul sau locuința altor persoane fizice sau juridice și să nu utilizeze construcția in alt scop decât cea de locuință pentru el și familia sa.

Art.40  Comodantul are următoarele obligații:
a) Să incheie contractul de comodat și să transmită invitația pentru semnarea contractului in termen de 15 zile de la data aprobării/atribuirii prin Hotărârii a Consiliului Local;
b) Să predea pe bază, de Proces-verbal de predare - primire a parcelei atribuite  prin Hotărâre  a
Consiliului Local.


CAP. VI. Metodologia de vânzare a terenurilor atribuite in temeiul Legii nr.
15/2003, republicată


Art. 41  Prezentul capitol reglementează metodologia de vânzarc a terenurilor care aparțin domeniului privat al comunei Crucea și care au fost atribuite tinerilor in folosință gratuită pentru construirea unor locuințe proprietate personală, confonn Legii nr. 15/2003, republicată, cu modificarile și completările ulterioare.

Art. 42 (1) Consiliul Local al comunei Crucea, in temeiul art. 8 din Legea nr. 15/2003, la cererea beneficiarilor Hotărârii Consiliului Local privind atribuirea de terenuri, proprietar ai locuințelor, poate aproba vânzarea terenurilor care au fost atribuite in folosință gratuită, pentru construirea de locuințe proprietate personală, dupa finalizarea edificării acestora.
(2) Hotărârea Consiliului Local privind aprobarea vânzanri directe a terenurilor, va aproba și pretul de vânzare al acestora, conform expertizei tehnice intocmită de un expert evaluator, aplicabile zonei unde este situat terenul.

Art. 43  Vânzarea terenurilor atribuite in folosință gratuită in terneiul Legii nr.15/ 2003, se va face numai către proprietarii locuințelor edificate pe acest teren, care îndeplinesc următoarele condiții:
a) au edificat construcții definitive cu destinația de locuință, respectând Autorizația de construire eliberată de comuna Crucea, confonn Legii nr. 50/1991, republicată;
b) locuința a fost intabulată in Cartea Funciară;
c) locuința a fost inregistrată cu rol fiscal;
d) solicitantul nu înregistrează debite la bugetul local;

Art. 44 (1) Proprietarii locuințelor edificate pe terenurile atribuite in folosință gratuită in baza Legii nr. 15/2003, pot depune la registratura din cadrul primăriei comunei Crucea o solicitare privind intenția de cumpărare a acestor terenuri.
(2) Solicitarea scrisă va fi insotită de unnătoarele documente:
a) Hotărârea Consiliului Local al comunei  Crucea prin  care a fost atribuită in folosință gratuită suprafața de teren in cauză,I n baza Legii nr. 15/2003;
b) Proces-verbal de predare - primire a solicitantului cu privire la suprafața de teren atribuită in folosința gratuită;
c) Contract de comodat;
d) Autorizația de construire, Certificat de urbanism și Procesul - verbal de recepție la terminarea lucrărilor;
e) Certificat de atestare fiscală pentru locuința proprietate personală;
f) Dovada inscrierii in cartea funciară atât a locuinței, cât și a terenului - extras de carte funciara in acest sens;
f) Copie acte de identitate.

Art. 45 (1) Analizarea cererilor se efectuează de către Comisia de analiză, constituită in temeiul art.15 din prezentul Regulament.
(2) Solicitarile de cumparare a terenurilor vor face obiectul dezbaterii in cadrul sedintei Comisiei de analiză, in termen de 30 de zile de la data depunerii, iar discuțiile vor fi consernnate intr-un proces -verbal de către secletantl comisiei.
(3) Comisia va intocmi un raport de analiză pentru fiecare solicitare in parte si va concluziona privind admiterea cererii de vânzare sau privind respingerea rnotivată a acesteia.
(4) Comisia va comnunica solicitantului in termen de 30 zile concluziile raportului de analiză, a solicitarii, respectiv daca a fost admisă sau dacă a fost respinsă.

Art. 46  Pentru  fiecare solicitare se va intocmi un dosar care va contine cererea solicitantului cu documentele anexă prevăzute la art.48 din prezentul Regulament, raportul de analiza al comisiei, adresa de comunicare către solicitant.

Art. 47 Prețul terenului se stabilește pe zona comunei, prin Hotărârea Consiliului Local, pe baza raportului de expertiză tehnică întocmit de un expert autorizat.

Art. 48 Comisia va propune Consiliului Local al comunei Crucea adoptarea unei hotarari privind aprobarea vânzarii directe și a prețului de vânzare pentru fiecare teren in parte stabilit prin raportul de expertiză tehnică, punând la dispoziția acestuia dosarul prevazut la art. 48.

Art. 49 (1) Contractul de vânzare a terenului se va incheia in termen de 60 de zile de la data adoptarii Hotărârii Consiliului Local al Comunei Crucea.
(2) Contractul se va incheia la un birou notarial public desemnat de comun acord de  către părți, intre reprezentantul Comunei Crucea, imputernicit in acest sens prin Hotararea Consiliului Local, și solicitant.
(3)Taxele de redactare, autentificare și intabulare vor fi suportate exclusiv de către solicitant.

Art. 50 (1) Prețul contractului se va putea achita integral la incheierea contractului sau in maxim 5 ani, in rate lunare egale cu dobânda de referință a BNR.
(2) În cazul vânzării in rate, solicitantul este obligat să achite la semnarea contractului un avans (reprezentând prima rată) in cuantum de cel putin 10% din prețul terenului.
(3) Pentrur garantarea executării contractului cu plata prețului in rate, se vor constitui garantii reale (ipoteca de rang I), care sa acopere valoarea contractului, pe cheltuiala solicitantului.

Art. 51 Contractul legal perfectat și executat face dovada proprietații depline a solicitantului asupra terenului transmis in proprietate.

Art. 52 Beneficiarul prevederilor Legii nr.l5/2003 nu poate ceda folosința terenului, gratuit sau oneros, unor terți.

Art. 53 (a) Beneficiarii Hotărârii Consiliului Local al Comunei Crucea  privind vânzarea terenurilor in baza Legii nr.15/2003 au interdictia de instrăinare a terenului cumpărat și construcției proprietate personală pentnr o perioada de 5 ani de la achitarea integrală, articol ce va fi prevaztut expres in Hotărârea Consiliului local privind vânzarea.
(b) Beneficiarii Hotărârii Consiliuiui Local al comunei  Crucea de atribuire a unui teren in baza Legii nr.15/2003 pentru construcția de locuințe au interdicția de înstrăinare a construcției pe toată perioada folosinței gratuite a terenului.

CAP.VII. Sanctiuni

Art. 54 Nerespectarea prevederilor prezentului Regulament sau neîndeplinirea obligațiilor stabilite prin acesta, atrage după sine următoarele sancțiuni:
a) Pentru ocuparea abuzivă a parcelelor de teren destinate atribuirii în baza Legii nr. 15/2003 și efectuarea de lucrări neautorizate, desfiintarea tuturor amenajărilor, eliberarea amplasamentului de către executant persoană fizică sau juridică și obligarea acestuia la respectarea amplasamentului stabilit prin Procesul - verbal de predare - primire.
In cazul in care nu se conformează, administrația locală poate desființa amenajările efectuate pe cale administrativă, fără sesizarea organelor judecătorești, urmând ca toate cheltuielile ocazionate de această desființare să fie suportate de către beneficiar.
b) Retragerea parcelei atribuite in cazul in care beneficiarul nu semnează contractul de comodat și Procesul verbal de predare - primire in ternen de 15 zile de la data primirii invitațiilor pentru semnarea documentelor.

Art. 55 Constatarea și aplicarea sancțiunilor se fac decătre Primar, imputerniciții acestuia prin Dispoziția primarului.


CAP.VIII. Reglemenări fiscale

Art. 56 (1) Beneficiarii atribuirii in folosință gratuită a parcelelor în vederea construirii de locuințe in condițiile prezentului regulement și a Legii nr. 15/2003, vor achita la Compartimentul Contabilitate, Impozite și Taxe Locale, impozitul pe teren pe toată durata folosinței terenului. Valoarea impozitului pe teren este cea stabilită prin Hotărârea Consiliul Local privind impozitele și taxele locale.
(2) În cazul neachitării obligațiilor fiscale în ceea ce privește terenul și construția, vor fi aplicabile măsurile prevăzute de Legea nr.227/2015 privind Codul fiscal.


CAP.IX. Dispozifii finale


Art. 57 Contractul de comodat se va încheia iîn formă scrisă între Comune Crucea, reprezentată prin Primar și titularul dreptului de folosință, conform modelului prevăzut in prezentul regulament.

Art. 58 Beneficiarii atribuirii în folosință gratuită a terenurilor din domeniul privat al Comunei Crucea au obligația, sub sancțiunea retragerii atribuirii, să semneze contractul de comodat și procesul verbal de predare - primire in termen de 15 zile de la data comunicării de prirnire a Hotărârii Consiliului Local pentru semnarea documentelor.

Art. 59  Beneficiarii atribuirii în folosință gratuită a terenurilor din domeniul privat al Comunei Crucea au obligația, sub sancțiunea retragerii atribuirii gratuite, să finalizeze construcția locuinței în termen de maxirn 3 ani de la data semnării Procesului - verbal de predare - primire.

Art. 60 Beneficiarii atribuirii în folosință gratuită a terenurilor din domeniul privat al comunei Crucea au obligația să dea curs solicitării proprietarului terenului, fără interventia instantei si fara pretentii de despagubire, pentru reglementarea folosintei parcelei prin concesiune sau prin cumpărare, in cazuri de încălcare a prezentului regulament.

Art. 61 Dreptul de atribuire în folosință gratuita a terenului acordat in conditiile prezentului regulament nu constituie un titlu transmisibil.

Art. 62  În cazul în care beneficiarul vinde locuința, noul proprietar nu beneficiază de dreptul de folosință gratuită a terenului.

Art.63 Se interzice schimbarea destinației locuinței, din locuință în spațiu comercial sau altă destinație.

Art. 64 (1) În cazul in care s-a pierdut dreptul de folosință gratuită asupra terenului, în condițiile prezentului regulament, proprietarul construcției este obligat să cumpere sau să i se constituie un drept de superficie asupra suprafaței de teren.

(2) În situația în care beneficiarul atribuirii în folosință gratuită a terenurilor achiziționează in proprietate o locuința sau un teren destinat construirii unei locuințe, atât în localitatea în care i-a fost atribuit terenul cât și în alte localități, în perioada de trei ani stabilită prin Regulament, acesta pierde dreptul de folosință gratuită a terenului.

Art. 65 Proprietarii construcțiilor realizate pe terenurile atribuite în condițiile prezentului regulament, au posibilitatea cumpărării terenului în condițiile stabilite prin Hotărârea Consiliului Local.

Art. 66 Tuturor beneficiarilor prevederilor Legii nr. 15/2003 le este interzisa înstrăinarea constructiilor,  mai devreme de 5 ani de la data finalizarii acestora (semnarea procesului verbal de receptie).

Art.67 In conformitate cu prevederile Legii nr. 50/1991, certificatul de urbanism este un act administrativ informativ care nu confera niciun drept asupra unui teren sau constructie si nici nu ofera dreptul de a construi.

Art. 68 Prezentul Regulament intră in vigoare la data adoptării  Hotărârii Consiliului Local al comunei Crucea .


     PRESEDINTE DE SEDINTA,                                       SECRETAR GENERAL,
         Elena STOICA                                                                 Reveicuța GURGU



                                                                         CERERE 

               Subsemnatul,..........,……………… născut la data de.......................în localitatea ....................................., cu domiciliul în........................................................................, îndeplinesc condiţiile prevăzute de Legea nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările ulterioare. 
      Solicit atribuirea în folosinţă gratuită a unui teren în suprafaţă de . . . . . (între 250-500 mp) pentru construirea unei locuinţe proprietate personală, pe durata existenţei construcţiei. 
    Mă oblig să încep construcţia până la data de.............................. dar nu mai târziu de un an de la data atribuirii terenului, şi să o realizez cu respectarea prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare. 
    Anexez următoarele documente justificative: 
   a) copie de pe certificatul de naştere; 
   b) copie de pe actul de identitate; 
   c) declaraţia pe propria răspundere că nu deţin sau că nu am deţinut în proprietate o locuinţă ori un teren destinat construirii unei locuinţe. 
    Declar că am luat cunoştinţă de prevederile art. 292 din Codul penal. 


Solicitant,
. . . . . . . . . .
                                                                                                                   Data . . . . . . . . . .














                                                                                                       Anexa nr. 2 la Regulament





                                                           DECLARATIE


Subsemnatul……………………………………. domiciliat………………..............
…………………………………………………………………………………….
cunoscând sancțiunile prevdzute in art. 326 Cod penal, cu privire la declarații nesincere date in fața autorităților de stat, pe proprie răspundere, declar că nu  dețin și nu am deținut in proprietate o locuință ori un teren destinat construirii unei locuințe.





Data
…………………….
                                                                                                                                                Semnătura

………………………….






















                                                                                                            Anexa 4 la Regulament


CRITERII  DE IERARHIZARE STABILITE PRIN PUNCTAJ


1. Starea civilă:
- Căsătorit. ... ………………....10 puncte
- Familie monoparentaldă..,........ 8 puncte
- Necăsătorit................. ..... …….5 puncte

2. Numurul de persoane in intreținere:
- 1 copil..... ….. 2 puncte
- 2 copii..... .......3 puncte
- 3 copii..... .......4 puncte
- 4 copii ............5 puncte
- > 4 copii .........5 puncte  +1 punct pentru fiecare copil

3. Situația locativă si situații sociale deosebite
3.1. Numărul de membri care locuiesc la aceeasi adresă
                  - 4 persoane ………………………….1 punct
                  - 5 persoane ………………………….2 puncte
                  - 6 persoane …………………………,3 puncte
                   - 7 persoane …………………………4 puncte

3.2. Situații sociale deosebite/protectie socială
-  tineri care au adoptat copil/copii sau tineri 
  care au copil/copii cu grad de handicap grav ….2 puncte

3.3. Situatia locativă actuală
- chiriaș in spațiu din fond locativ privat......... ....,5 puncte
- tolerat in spațiu....................................................3 puncte.

















